Jumala siunatkoon teitä, Herran rauhaa!
Tällä kertaa puhumme vihollisen toiminnan tarkoituksesta.
Eläessämme Jumalan kutsussa, joudumme kohtaamaan vastustusta.
Meidän tulee olla tarkkana ja tukeutua Jumalan sanaan.
Raamatussa, Nehemian kirjassa, puhutaan kolmesta vihollisesta.
Viittaan kohtaan, koska Jumalan kutsumana sinäkin joudut -
taistelemaan näitä vihollisia vastaan.
Nehemian kirjan 6. luvun jakeet 1-2: -
"Kun Sanballat, Tobia, arabialainen Gesem ja muut vihollisemme kuulivat,
että rakentamassani muurissa ei ollut enää yhtään aukkoa -- tosin en ollut -
silloin vielä saanut portinpuoliskoja pystytetyksi portteihin --
Sanballat ja Gesem lähettivät minulle sanan: "Tule Kefirimiin -
Onon laaksoon tapaamaan meitä." Heillä oli kuitenkin paha mielessä."
Jumalan kutsusta Nehemian täytyi matkustaa Babyloniasta -
Jerusalemiin rakentamaan uudelleen kaupungin muurit.
Jumalan sana sanoo, että matkaa sinne oli 1200 km.
Tultuaan hän havaitsi, että vihollinen oli raivoissaan.
Kun alat toteuttaa Jumalan kutsua elämässäsi, -
vihollinen nousee sitä vastustamaan.
Vihollinen vihaa elämääsi ja sitä, että tottelemme Jumalaa.
Sana sanoo, että heti kun vihollinen kuuli -
Nehemian tulleen rakentamaan muurit, se vihastui.
Ystäväni, meillä on vihollisia hengellisessä maailmassa.
Kerron ensimmäisestä vihollisesta.
Ensimmäisestä vihollisesta Raamattu kertoo, -
että Nehemia kutsuttiin kokoukseen, sanoen: -
"Tule Kefirimiin Onon laaksoon tapaamaan meitä."
Nehemia vastasi: "Minulla ei ole aikaa."
Jae 3: "Minä lähetin heille sanansaattajan mukana vastauksen:
Minulla on suuri työ tekeillä. En voi tulla sinne, sillä työ keskeytyy, -
jos jätän sen ja lähden luoksenne."
Huomioimme, että Nehemia keskittyy tehtävänsä suorittamiseen.
Kun Jumala kutsuu, keskity Hänen antamaansa tehtävään.
Raamatun mukaan Nehemialla oli mahdollisuus.
Ensimmäisen vihollisen nimi on: "Mahdollisuus."
Kaikki mahdollisuudet eivät tule Jumalalta!
On hyviltä näyttäviä mahdollisuuksia, -
jotka poistavat sen, mitä Jumala haluaa elämältäsi.
Näin Nehemia vastasi: "Minulla on suuri työ tekeillä. -
En voi tulla sinne, sillä työ keskeytyy."
Nehemia keskittyi tavoitteeseensa - muurien rakentamiseen.
Kun keskittyy siihen, mitä Jumala on kutsunut tekemään, -
kaikenlaisia mahdollisuuksia tulee.
Kaikki mahdollisuudet eivät kuitenkaan tule Jumalalta.
Nämä mahdollisuudet vievät pois tehtävästäsi.
Se voi olla parempi työ, parempi palkka -
ja muita hyviä asioita, mutta sinulle ei jää aikaa -
käydä seurakunnassa ja rakentua hengellisesti.
Ystäväni, hengellinen elämä on tärkeää meille kaikille!
Jos tahtoo toteuttaa Jumalan antamaa tehtävää, -
tulee erottaa mahdollisuudet toisistaan, ja päättää niiden väliltä.
Päätöksesi ei vaikuta vain sinun elämääsi, -
vaan myös perheesi elämään.
Tällainen oli 1. vihollinen. Seuraavaksi kerron toisesta.
Nehemia 6:4: "Neljä kertaa he lähettivät minulle -
tällaisen viestin, ja minä vastasin aina samalla tavalla. -
Sitten Sanballat lähetti vielä viidennen kerran luokseni palvelijansa.
Miehellä oli mukanaan sinetöimätön kirje, -
joka kuului näin: "Kansojen keskuudessa puhutaan, -
ja myös Gesem sanoo, että sinä rakennat muuria, -
koska aiot nousta juutalaisten kanssa kapinaan.
Väitetään myös, että sinä pyrit heidän kuninkaakseen."
Luemme Raamatusta, että tämä toinen vihollinen on itsepintainen.
Se lähettää 4 kertaa tapaamiskutsun Nehemialle, johon tämä vastaa: -
"Työskentelen. Minulla ei ole aikaa."
Raamattu sanoo, että he kutsuivat Nehemiaa tapaamiseen viisi kertaa.
Viides kirje sisälsi valheellisen väittämän, että Nehemia -
rakensi muuria päästäkseen Jerusalemin kuninkaaksi.
Nehemia ei halunnut pyrkiä Jerusalemin kuninkaaksi.
Hän oli saanut rakentamiseen luvan kuninkaalta.
Kuningas oli antanut tarvittavat luvat ja materiaalit.
Tiedätkö mitä? Toista vihollista kutsutaan nimellä: "Kritiikki."
Kun teet jotain merkittävää Jumalalle, -
valmistaudu siihen, että elämääsi kritisoidaan.
Tulee valheita ja pahoja puheita.
Hyvää työtäsi arvostellaan ja vihollinen yrittää tahrata nimesi.
Valmistaudu siihen! Nehemia ei pyrkinyt kuninkaaksi.
Silti syntyi juoruja, kuten jae 9 sanoo: -
"He näet kaikki peloittelivat meitä arvellen: -
"Heidän kätensä herpoavat työssä, ja se jää tekemättä." -
Mutta vahvista sinä minun käteni."
Ystäväni, kritiikki tuntuu tahraavan sydämesi.
Ketkä kritisoivat? Kritisoivat ihmiset eivät itse osallistu, -
mutta arvostelevat toisten työtä.
Osallistuvat ihmiset tekevät työtä, ovat sitoutuneita -
ja pyrkivät antamaan parhaan itsestään.
He uskovat työnsä vaikuttavan, uhraten aikaa ja resursseja, -
työlleen, perheelleen ja elämälleen.
Raamattu opettaa, että Nehemia ei tuhlannut aikaa -
puolustaakseen itseään.
Nehemia meni Jumalan eteen ja sanoi: -
"Herra, ihmiset sanovat, että käteni tulevat väsymään, -
mutta pyydän: Vahvista käteni, Jumala."
Ystäväni, kritiikki johtaa sinut Jumalan eteen!
Opi olemaan puolustamatta itseäsi, opi huolehtimaan sydämesi tilasta.
Muista, että aina on ihmisiä, jotka arvostelevat sinua, -
kun teet työtä Herralle! He puhuvat pahaa ja sanovat: -
"Emme pidä tästä, eikä tuosta..." He puhuvat lannistakseen sinut, -
jotta hylkäisit sen, mitä Jumala on kutsunut sinut tekemään!
Olen toiminut noin 15 vuotta pastorina Beersebassa, Etelä-Israelissa.
Teemme työtä latinalaisamerikkalaisten parissa.
Vuosien aikana monet ovat kritisoineet työtämme!
Ihmiset eivät tiedä asioista, mutta he kuiskuttelevat keskenään.
Keskeistä tässä on, että vihollinen vastustaa työtämme Herralle.
Jos sinua on kritisoitu, älä puolustaudu, käänny Herran puoleen!
Jumala tietää kaiken!
Jotkut ovat sanoneet: "Sinua auttavat kaikki, -
sinusta on tulossa miljonääri." Ihmiset puhuvat, vaikka eivät tiedä!
Tiedämme, että Jumala on meidät kutsunut.
Herra on siinä uskollisesti mukana. Työtä on ollut paljon, -
mutta näemme siinä Jumalan käden jäljen.
Vihollinen vastustaa, mutta muista, että sinua vahvistetaan Herrassa.
Älä pelkää, tiedä, että Jumala joka kutsui sinut, puolustaa sinua.
Pohditaanpa: Ensimmäisen vihollisen nimi on "mahdollisuus."
Nehemia kutsuttiin kokoukseen.
Kokouksen tarkoitus oli tehdä hänelle pahaa.
Ole tarkkana! Älä anna viedä pois siitä, -
mitä Jumalalla on elämääsi varten.
Vahvista itseäsi pitämään Herran kutsu elämässäsi, -
jottei kukaan ottaisi sinulle varattua siunausta.
Toinen vihollinen on "kritiikki".
Kritiikkiä aina tulee, kun teet työtä Jumalalle.
Ihmiset kadehtivat ja puhuvat pahaa.
Tätä voi verrata jalkapallopeliin: On pelaajat ja katsojat.
Katsojat kritisoivat, huutavat kommenttejaan.
He huutavat, koska ajattelevat pelaamisen olevan helppoa.
Pelaaja ymmärtää, että se ei ole helppoa!
Hikoilet, juokset, hengästyt ja sinun täytyy -
hyvän pelin eteen tehdä kovasti töitä.
Sama kritiikissä: Paljon huutavia ihmisiä, tekijöitä vain vähän.
Kutsun sinut peliin - työskentelemään Jumalan hyväksi.
Vahvistumaan Hänen armossaan ja antamaan Hänelle koko elämämme.
Annamme lahjamme ja koko olemuksemme Herralle, -
tietäen, että kaikesta saamme palkkion, sanoo Jumalan sana.
Se tulee heille, jotka vahvoina tekevät työtä Herralle.
Puhun nyt kolmannesta vihollisesta. Nehemia 6, jae 10-11.
"Menin tapaamaan Semajaa, Delajan poikaa, Mehetabelin pojanpoikaa, -
joka pysytteli sisällä talossaan. Hän sanoi: -
"Mennään yhdessä Jumalan temppeliin, sisälle pyhäkköön, -
ja suljetaan pyhäkön ovet. Muuten he tulevat -
yöllä ja tappavat sinut." Mutta minä sanoin: -
"Minunlaiseni mieskö pakenisi? Ja voisinko minä mennä temppeliin -
ja silti jäädä henkiin? Ei, minä en mene."
Kerron teille tästä viimeisestä vihollisesta nimeltään "Pelko".
Nehemian keskittyessä palvelustyöhönsä, -
tuli väärä profeetta sanomaan, että hän kuolisi sinä yönä, -
ja että hänen tulisi mennä turvaan temppeliin.
Sanottiin, että kuka tahansa tuolloin meni temppeliin -
ja kosketti pyhäkössä olevaa sarvea, pelasti elämänsä.
Tämä ei ollut totta! Nehemia ei uskonut vihollisen valheeseen.
Sana sanoo, että Nehemia mietti ja sanoi: -
"Minunlaiseni mieskö pakenisi? Ja voisinko minä mennä temppeliin -
ja silti jäädä henkiin? Ei, minä en mene."
Ystäväni, kolmas vihollinen, josta kerron, on pelko.
Pelko lamauttaa. Pelko ei anna sinun siirtyä eteenpäin.
Pelko viivästyttää sitä, mitä Jumala haluaa tehdä elämässäsi.
Kerron teille saapumisestamme Israeliin v. 2003.
Meihin kohdistui vainoa, jota emme aikaisemmin olleet kokeneet.
Ryhmä ortodoksijuutalaisia kävi meidän- ja muissa alueen kodeissa -
kertoen että olemme valehtevia lähetystyöntekijöitä.
He syyttivät meitä käyden kaikissa alueen kodeissa.
Eräs naapuri tuli kertomaan, että meistä puhutaan pahaa.
Ulkona noin 200 ortodoksi- juutalaista kulki ovelta ovelle.
Sanoin puolisolleni: "Tämä on ilmaista mainontaa."
Tiesin, että ajan mittaan ihmiset tulisivat tietämään, -
että uskomme Jeesukseen, joka on kansamme odottama Messias.
Muistan, että tuli yhteydenottoja puhelimitse.
Tuolloin automme varastettiin ja löytyi sitten hajalle rikottuna.
"Herra, annoit tämän tapahtua. Uskon, että annat uuden auton."
Tämä ei ollut tarkoitus. Olimme puolitoista vuotta ilman autoa.
Opimme, että Jumalan on kunnia hyvinä- ja huonoina aikoina.
Jumalaa tulee kunnioittaa, sillä Hän on Kaikkivaltias.
Pelkomme toisia ihmisiä kohtaan johtaa meidät turvaamaan Jumalaan.
Tiedämme, että Jumala todella huolehtii elämästämme.
Herra turvaa perheemme ja lähettää enkelinsä avuksemme.
Meillä ihmisillä on paljon pelkoja.
Voimme pelätä kuolemaa, tulevaisuutta, sairauksia, -
huonoja uutisia tai että lapsille tapahtuu jotain pahaa.
Pelko sairastuttaa meidät!
Meidän täytyy vapautua pelosta!
Pelko estää sinua täyttämästä sen, minkä Jumala on sinulle varannut.
Eräänä päivänä minulle soitti rabbi, joka kehotti lopettamaan -
työni ja kääntymään juutalaisuuteen.
Vastasin: "Olen juutalainen. Minun ei tarvitse muuttua miksikään!"
Pelko estää sinua tekemästä sitä, mitä Jumala haluaa tehdä kauttasi.
Sisareni ja veljeni, kutsun sinut arvioimaan elämääsi tänään.
Arvioimme, koska meillä on nämä kolme vihollista, -
jotka voivat vaikuttaa tänään elämässämme.
Ehkä sinulla on Jumalan antama kutsu, sydämenpalo palvella Herraa.
On ehkä ollut elämänvaihe koetuksineen, vaikeuksineen -
ja vihollinen on näissä mukana.
On päätettävä: "Mitä teen - ketä uskon?!"
Vihollinen ei voi estää Jumalan tahtoa toteutumasta!
Ensimmäinen varottava vihollinen, oli nimeltään "Mahdollisuus."
Varokaa mahdollisuuksia, jotka saattavat viedä -
pois Jumalan tarkoittamasta työstä.
Tutki, pyydä mielipidettä, kysy neuvoa.
Sana sanoo, että "neuvonantajien runsaus tuo menestyksen."
Älä tee päätöksiä silloin -
kun olet keskellä koetuksia ja monenlaisia vaikeuksia.
Päätöksesi vaikuttavat elämäsi kulkuun, lapsiisi ja perheeseesi.
Ystäväni, älä tee hätäisiä päätöksiä, vaan kysy neuvoa.
"Neuvonantajien runsaus tuo menestyksen."
Esimerkiksi pastorisi voi neuvoa -
perheesi elämään vaikuttavissa tärkeissä päätöksissä.
Vältyt virheiltä, kun pyydät Herralta neuvoa asioissasi.
Hengellinen elämä on tärkeää meille kaikille.
Aineellinen on tärkeää, mutta hengellinen elämä -
on hyvin tärkeää, saadaksemme Jumalan siunaaman, vahvan kodin.
Toisen vihollisen nimi oli "Kritiikki." Kritiikki tuntuu kuin lialta sydämessä.
Jos arvostelu on saanut sinut tuntemaan näin, rukoile jo tänään!
Kun sinua on kritisoitu, olet ehkä yrittänyt puolustautua, -
mutta ystäväni: Älä mieti enää! Anna taakkasi Jumalalle.
Kaikki, mikä satuttaa sydäntäsi, kerro se Herralle!
Jos ihmiset kritisoivat, rohkaisen sinua: -
Älä puolusta itseäsi, vaan vie nämä ongelmat Herran eteen.
Kerran kävin erään veljen luona Israelissa.
Olin huolissani, koska en ollut nähnyt häntä seurakunnassa.
Hän tervehti pilkallisesti: -
"Sieltä saapuu paavi, joka vierailee kaikissa maissa."
Ihmiset eivät aina ymmärrä, -
että seurakuntatyö edellyttää matkustamista.
Seurakuntamme sijaitsee Beerseban keskustassa.
Maksamme tiloista kallista vuokraa.
Jumala on siunannut työtämme eri maista saadun tuen avulla.
Kun ihmiset eivät tiedä, he arvostelevat.
Heillä ei ole sitä vastuun taakkaa, mikä Herran kutsumaan työhön liittyy.
Olkaamme uskollisia! Hänellä, joka sinut kutsui, -
on voimaa antaa viisautta työhösi.
Mikä ihmiselle on mahdotonta, sen Jumala tekee mahdolliseksi!
Tästä on satoja todistuksia.
Muistuu mieleen, kun eräänä päivänä -
pyysin Herralta kokemusta jostain yliluonnollisesta.
Uskon, että Jumala on yliluonnollisen jumala.
Sitten eräs pastori tuli vierailulle Argentiinasta.
Hän kysyi: "Haluaisitko kokea jotain yliluonnollista?"
Vastasin: "Totta kai haluaisin! Se olisi ihanaa!"
Sitten tämä, suuren seurakunnan pastori, palasi Argentiinaan.
Sillä viikolla pyysin edelleen Herraa -
antamaan minun kokea jotain yliluonnollista.
Näihin aikoihin vierailulle tuli ystäväni, pastori Daniel Calveti.
Ystäväni osallistui konferenssiin, Pohjois-Israelissa, Nasaretissa.
Mukana oli pastoreita ja liikemiehiä Miamista.
Hän halusi tavata minut, koska lähtisi -
paluumatkalle jo seuraavana päivänä.
Otin tyttäreni auton ja lähdin ajamaan.
Jäljellä oli enää 10 kilometriä, kun punainen valo syttyi.
Moottori oli ylikuumentunut. Ajoin huoltamolle ja siellä meni aikaa.
Lopulta tulin perille.
Pyysin anteeksi ja kerroin, että auton kanssa oli ongelmia matkalla.
Joku sanoi: "Veljellä on ongelma autonsa kanssa. -
Herra kehottaa lahjoittamaan hänelle auton."
Niin kävi, että samana päivänä he lahjoittivat meille auton!
Kokouksen päätyttyä he kertoivat, että -
"tämä henkilö lahjoittaa sinulle autonsa, -
tämä toinen tuo sen Israeliin ja kolmas maksaa autoveron."
Ystäväni, tapahtui vielä jotain!
Paluumatkalla huomasin, Nasaretista Beersebaan on melkein 300 km, -
ettei punainen valo syttynyt autossa koko matkan aikana!
Tuntui, että Jumala järjesti asian! Jumala on yliluonnollinen jumala!
Todistamme Kaikkivaltiaasta Jumalasta.
Todistamme Jumalasta, joka voi pelastaa avioliittosi -
korjata elämäntilanteesi, parantaa lapsesi tai puolisosi sairauden.
Jumala on yliluonnollinen jumala. Luota Häneen!
Vihollisen lukumäärällä ei ole väliä!
Se on suutuksissaan, koska se ei halua että teemme työtä Herralle.
Se vihaa meitä, koska se tietää, että jos elät uskossa -
Herra antaa elämääsi suurta voimaa, jotta näinä lopunaikoina syntyisi -
uusia uskovia kaikkiin kansakuntiin.
Julistan, että Suomeen tulee herätys, että nuoret -
uusi sukupolvi nousee, kuten heidät on -
aikaisemminkin nostettu tulella herätykseen tässä maassa.
Herätyksen aika on tulossa Suomeen -
ja nousee nuori sukupolvi, uskovia miehiä ja naisia, -
jotka vavisuttavat maata ja monet tulevat tuntemaan totuuden.
Vastustajien määrällä ei ole merkitystä, -
pidä se näky, jonka sait Jumalalta!
Suojele tätä näkyä ja taistele sen puolesta!
Jumala, joka sinut kutsui, tukee sinua!
Jos sinulla nyt on vaikeaa, käänny Herran puoleen, Hän kuulee sinua!
Hän on Jumala, joka näkee- ja tietää kaiken.
Hän on nytkin kanssamme vaikuttaen sen, -
että Hänen sanansa koskettaa sinua.
Hänellä on kaikki hallinnassa, -
jopa tarkoitus sille, että katsot tätä ohjelmaa.
Haluan siunata elämääsi ja valmistaa sinua -
uutta, nopeutuvien tapahtumien aikaa varten.
Päätän Nehemian kirjan 6. luvun jakeeseen 15: -
"Muuri valmistui elul-kuun kahdente- nakymmenentenä viidentenä päivänä,
viidenkymmenen kahden päivän kuluttua."
Jerusalemin muurit jälleenrakennettiin.
Sana sanoo, että se, mikä ei tapahtunut 90 vuoden aikana, -
tapahtui 52 päivässä, koska Nehemia uskoi Jumalaan.
Ystäväni, kiinnitä huomiosi tapahtumien nopeutumiseen.
Herran paluun hetki on jo aivan lähellä!
Tultuaan Hän kohtaa sinut ja sanoo: -
"Mitä teit pelastuksella, jonka sinulle annoin? -
Mitä perheen kanssa, jonka lainasin - puolison, lasten kanssa?"
Ystäväni, Herra kysyy, mitkä ovat uskosi hedelmät?
Sana sanoo: "Hedelmistään puu tunnetaan."
Mitkä ovat sinun hedelmiäsi? En tiedä kuinka moni vastustaja näkee, -
mitä Jumalalla on elämääsi varten, -
mutta sisar ja veli: Pidä kiinni Herrasta!
Samoin kuin Jumala kutsui Nehemiaan, Hän kutsuu myös sinut.
Rohkaisen sinua luottamaan Jumalan sanaan.
Muista, että keskittyessäsi työhön Jumalan hyväksi -
sitä tullaan vastustamaan, joskus jopa oma perheesi.
Ihminen haluaa elää uskovana, mutta omat läheiset sanovat: -
"Olet kiihkoilija, käyt liikaa kirkossa, rukoiletkin jatkuvasti!"
Kun etsit Jumalaa, vihollinen nousee sitä vastustamaan, -
koska se vihaa elämääsi. Se tietää, että jos pyhität itsesi Jumalalle, -
tulet kantamaan paljon hedelmää -
ja kauttasi monet tulevat tuntemaan totuuden.
Rohkaisen sinua elämään uskossa, ja vastaamaan Herralle: "Tässä olen."
Vihollisia tulee, mutta ole huoleti: Ne ovat voitettuja!
2000 vuotta sitten Jeesus Kristus, Jeshua, voitti Golgatan ristillä.
Vihollinen on jalkojemme alla, se on kukistettu.
Se on voitettu, ja meillä on Jumalan lapsina -
velvollisuus julistaa tätä sanomaa koko maailmalle.
Me jaamme Israelista käsin tätä voimallista evankeliumia.
Olen iloinen kutsustanne ja varma Suomeen tulevasta herätyksestä.
Siksi rakennamme välillemme yhteistyön siltaa -
vierailemalla kauniissa maassanne.
Elämme lopunaikoja, Herra tulee pian seurakuntaansa!
Jumala odottaa elämältäsi sitä, että vastaat Hänen kutsuunsa.
Älä pelkää! Herralla on elämäsi asiat hallinnassa.
Vaikein asia elämässäni oli oppia luottamaan Herraan.
Nyt tiedän, miten kallisarvoista on luottaa Jumalaan!
Hän on ihana ja todellinen! Hän suojelee ja pitää minusta huolta.
Toivon, että myös sinä pääset läheiseen yhteyteen Hänen kanssaan.
Uskontoja on paljon. Uskomme ei ole uskonto!
Se on yhteyttä elävän Jumalan kanssa!
Vietä aikaa lukien Pyhiä kirjoituksia.
Lue Jumalan voimallista Sanaa, Raamattua.
Saat siitä rohkaisua ja vahvistusta Jumalan kutsussa.
Vihollinen vastustaa, mutta sillä ei ole valtaa koskea sinuun!
Tee hyviä päätöksiä, luottaen Jumalan sanaan.
Nehemian tavoin myös sinulle on voitto varattuna.
Joten rohkeutta, voimaa ja vahvistusta Herralta!
Älä anna vastustajan viedä sinua pois tieltäsi!
Turvaudu Jumalan sanaan!
Joku lähtee seurakunnasta, koska häntä ei onniteltu syntymäpäivänä -
jos pastori ei huomannut tervehtiä, -
tai suuttuu muista syistä ja siirtyy seurakunnasta toiseen...
Ystäväni, meidän tulee keskittyä lukemaan Jumalan sanaa!
Elämme lopunaikoja. Herran paluu on lähellä.
Sinulla on tehtävä, kutsu Jumalalta.
Älä anna vihollisen viedä sinua pois tieltä.
Etsi Jumalan sanasta neuvoja elämääsi varten.
Sana on elävä ja voimallinen, ja välittyy Pyhän Hengen kautta.
Emme voi antaa sitä, mitä meillä ei ole.
Vietä aikaa Herran kanssa.
Etsiydy Jumalan seuraan ja vietä ihanaa aikaa Herran kanssa.
Hän neuvoo sinua, siunaa elämääsi ja läheisiäsi.
Tiedä, että Jumalalla on ihana suunnitelma sinua varten!
Älä anna kenenkään viedä sitä sinulta pois!
Vahvistusta Herrassa. Pidä kiinni Hänen lupauksistaan.
Lue Hänen sanaansa, pyydä hänen neuvojaan.
Älä kuuntele kritiikkiä, arvostelua! Mene Herran eteen.
Elämääsi tulee pelkoja, mutta älä välitä: pelko ei tule Jumalalta!
Pelko ei voi sinua pysäyttää!
Muista ettei kaikki avautuvat mahdollisuudet tule Jumalalta.
Opi luottamaan siihen, että Herra on kanssamme.
Hän toteuttaa tarkoituksensa meidän jokaisen kohdalla, -
jos olemme uskolliset ja luotamme Häneen.
Minä siunaan sinua ja toivotan siunausta elämääsi.
Toivon vahvistumista elämääsi Herran armossa.
Älä anna vihollisen voittaa sinua, keskity Hänen sanaansa.
Muista, että meillä on yliluonnollinen, elävä Jumala!
Herra tekee ihmeitä tänään, yhtä lailla kuin menneinä päivinä!
Hän elää ja hallitsee aina ja ikuisesti!
Jumala sinua siunatkoon! Herran rauhaa elämääsi -
ja siunausta kaikilla teilläsi. Anna Jumalan sanan ravita elämääsi.
Siunaan kotiasi ja perhettäsi. Ole siunattu, Jeesuksen nimessä.
Kiitän Jumalaa tästä mahdollisuudesta.
Jumalan siunausta sinulle. Shalom.
Mikäli ohjelma on siunannut sinua, voit tukea sitä.
Siihen on erilaisia tapoja: voit tukea rukouksin -
tai taloudellisesti ruudulla näkyvän tukitilin kautta.
Tukesi auttaa Taivas TV7:ää viemään Jumalan sanaa -
Suomeen ja ympäri maailman. Jumalan siunausta!
Kiitos, että tuet Jumalan sanan viemistä useisiin eri maihin!
Herran rauhaa! Shalom uvracha - Rauhaa ja siunausta!
Suomennos: Arttu Halonen ja Sinikka Martikkala